Visita guiada a la Casa Penya per a descobrir els tresors naturals de la marjal d'Almardà
14 de desembre 2015

![](/media/1a2pslgn/80_cuerpo.jpg)  

El pròxim **dissabte, 19 de desembre** **a les 10:00 hores**, la Comissió d'Educació Ambiental d'**Acció Ecologista-Agró** i l'Ajuntament de Sagunt organitzen una nova visita guiada a la **Casa Penya** de Sagunt. Este centre d'educació i voluntariat ambiental, ubicat a la Marjal d'Almardà-Almenara, compta amb una **exposició permanent** i una sèrie d'equipaments que, com podran comprovar els participants d'esta activitat, permeten descobrir els ecosistemes mediterranis litorals (platja, saladar i aiguamoll) i l'evolució del seu paisatge al llarg de la història.

Esta jornada de natura a la marjal, inclourà també una visita a la Finca de Penya, la reserva de fauna silvestre de la Marjal d'Almardà. Durant la visita s'observaran els **treballs d'adequació de canals i séquies,** **així com també les labors** **de gestió de la vegetació** que està realitzant l'Ajuntament de Sagunt i la Conselleria de Medi Ambient en esta reserva que custodia AE-Agró. A més a més, **s'****aprofitar****à** **l'ocasió per a plantar lliris grocs** **en tota la zona****.**

**Per** **participar** en esta activitat, només s'ha d'enviar un correu electrònic a [agromorvedre@gmail.com](mailto:agromorvedre@gmail.com) o telefonar de matí al 962 690 854.

*   [](http://www.facebook.com/sharer.php?u=https://aytosagunto.es/va/actualitat/visita-guiada-a-la-casa-penya-per-a-descobrir-els-tresors-naturals-de-la-marjal-d-almarda/ "Facebook")
*   [](http://twitter.com/share?url=https://aytosagunto.es/va/actualitat/visita-guiada-a-la-casa-penya-per-a-descobrir-els-tresors-naturals-de-la-marjal-d-almarda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/visita-guiada-a-la-casa-penya-per-a-descobrir-els-tresors-naturals-de-la-marjal-d-almarda/ "Linked In")
*   [](mailto:?body=https://aytosagunto.es/va/actualitat/visita-guiada-a-la-casa-penya-per-a-descobrir-els-tresors-naturals-de-la-marjal-d-almarda/)